ഫാഷന് ലോകം തുറക്കാന് എം 7 ദോഹ: ഖത്തറിലെ പ്രഥമ ഫാഷന്, ഡിസൈന് സംരംഭകത്വ ഹബ്ബായ എം 7 നവംബര് അഞ്ച് വെള്ളിയാഴ്ച മുതല് പ്രവര്ത്തനമാരംഭിക്കുമെന്ന് ഖത്തര് മ്യൂസിയംസ് അറിയിച്ചു. മുശൈരിബ് ഡൗണ്ടൗണിെന്റ മധ്യഭാഗത്തായി അഞ്ച് നിലകളില് 29000 ചതുരശ്ര മീറ്റര് വിസ്തൃതിയിലാണ് എം 7 ഫാഷന്, ഡിസൈന് ഹബ്ബ് സ്ഥിതി ചെയ്യുന്നത്. ഖത്തര് മ്യൂസിയംസ് ചെയര്പേഴ്സണ് ശൈഖ അല് മയാസ ബിന്ത് ഹമദ് ബിന് ഖലീഫ ആല്ഥാനിയുടെ നേതൃത്വത്തിലാണ് എം 7 സ്ഥാപിതമായിരിക്കുന്നത്.ലോകോത്തര പ്രദര്ശനങ്ങള്, വിദ്യാഭ്യാസ പരിപാടികള്, പൊതുചര്ച്ചകളും സംവാദങ്ങള്ക്ക് എന്നിവക്ക് വേദിയാകുന്നതോടൊപ്പം ഖത്തറില് തന്നെ ശക്തമായ ഒരു സര്ഗാത്മക പരിസ്ഥിതി കെട്ടിപ്പടുക്കാന് എം 7 സഹായകമാകും. പ്രാദേശിക പങ്കാളികളുമായി സഹകരിച്ച് പരിശീലനം, ശില്പശാലകള്, ഇന്കുബേറ്റര് സ്പേസസ് എന്നിവയും താഴെ നിലയില് പൊതു കഫേയും സ്ഥാപിക്കും. കൂടാതെ കണ്സപ്റ്റ് സ്റ്റോര്, കോവര്ക്കിങ് സ്പേസ്, മള്ട്ടിമീഡിയ ഗാലറി, രണ്ട് പ്രദര്ശന ഗാലറികള് എന്നിവയും സ്ഥാപിക്കുന്നുണ്ട്. ഉദ്ഘാടനത്തോടനുബന്ധിച്ച് നവംബര് ആറ് മുതല് ക്രിസ്റ്റ്യന് ഡിയോര് ഡിസൈനര് ഓഫ് ഡ്രീംസ് പ്രദര്ശനവും സംഘടിപ്പിക്കുന്നുണ്ട്. എല്ലാവരുടെയും സര്ഗാത്മകതയിലൂന്നിയുള്ള പ്രവര്ത്തനങ്ങളെ ആശ്രയിച്ചാണ് ഖത്തറിെന്റ ഭാവിയെന്നും ഇതിെന്റ ഭാഗമായി ഫാഷന്, ഡിസൈന് രംഗത്ത് പൊതുജനങ്ങളിലെ അവബോധം കൂടുതല് ശക്തിപ്പെടുത്തുന്നതിെന്റ ഭാഗമായാണ് ഖത്തര് മ്യൂസിയത്തിനു കീഴില് പുതുസംരംഭം പ്രവര്ത്തിക്കുകയെന്നും ശൈഖ അല് മയാസ ബിന്ത് ഹമദ് ബിന് ഖലീഫ ആല്ഥാനി പറഞ്ഞു. മുശൈരിബ് ഡൗണ്ടൗണിെന്റ പിന്നണിയിലുള്ള ഖത്തര് ഫൗണ്ടേഷന് ചെയര്പേഴ്സന് ശൈഖ മൗസ ബിന്ത് നാസറിനും സ്വകാര്യമേഖലയിലെ പങ്കാളികളായ വിര്ജീനിയ കോമണ്വെല്ത്ത് യൂനിവേഴ്സിറ്റി ഖത്തറിനും ഖത്തര് ഡെവലപ്മെന്റ് ബാങ്കിനും പ്രത്യേക നന്ദി അറിയിക്കുന്നുവെന്നും ശൈഖ അല് മയാസ ആല്ഥാനി കൂട്ടിച്ചേര്ത്തു. രാജ്യത്തെ ഡിസൈനര്മാരുടെ ശാക്തീകരണത്തിനായുള്ളതാണ് പുതിയ സംരംഭമെന്ന് ഡയറക്ടര് മഹാ അല് സുലൈതി പറഞ്ഞു. ദോഹയിലെ ഇന്നവേഷന് ഹബ്ബ് എന്ന നിലയില്, ദോഹ ഫിലിം ഇന്സ്റ്റിറ്റ്യൂട്ട്, വി.സി.യു ആര്ട്സ് ഖത്തര്, ഇന്ജാസ് ഖത്തര്, കാരവന് എര്ത്ത്, ആര്ക്കിടെക്സ് ഹബ്ബ്, ക്യു എസ് ടി പി, തുടങ്ങിയ പ്രാദേശിക പങ്കാളികളുമായി സഹകരിച്ചായിരിക്കും എം 7 പ്രവര്ത്തനം.